**ELŐTERJESZTÉS**

Tiszavasvári Város Önkormányzata Képviselő-testületének

2019. szeptember 30-án tartandó rendes ülésére

#### Az előterjesztés tárgya: Belterületi út- és járdafejlesztés megvalósítása érdekében közbeszerzési eljárás eredményéről

Melléklet:

A előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea aljegyző

Az előterjesztés ügyiratszáma: TPH 1971/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2019. szeptember 27.

##### Petruskáné dr. Legeza Tímea

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Petruskáné dr. Legeza Tímea

## ELŐTERJESZTÉS

### A Képviselő-testülethez

#### Belterületi út- és járdafejlesztés megvalósítása érdekében közbeszerzési eljárás eredményéről

#### Tisztelt Képviselő-testület!

#### A Képviselő-testület 333/2019. (IX.16.) Kt. számú határozatával döntött arról, hogy belterületi út- és járdafejlesztés megvalósítása érdekében közbeszerzési eljárást ír ki, és elfogadta az erre vonatkozó ajánlati felhívást.

A közbeszerzésekről szóló 2015. évi CXLIII. törvény (továbbiakban: Kbt.) 115. § (1) bekezdése alapján hirdetmény és összefoglaló tájékoztatás közzététele nélküli nemzeti nyílt közbeszerzési eljárás került lefolytatásra, „Útfelújítási munkák ellátása Tiszavasváriban” tárgyban.

Az eljárást megindító felhívásban meghatározott ajánlattételi határidő lejártáig, azaz 2019. 09.27. 12.00 óráig **1 db ajánlatot nyújtottak be valamennyi részajánlatra.**

1. rész: Tiszavasvári útfelújítás - belváros - becsült érték (nettó értékben) 64.872.000 Ft

2. rész: Tiszavasvári útfelújítás - 36-os főút környéke - becsült érték (nettó értékben) 113.424.000 Ft

3. rész: Tiszavasvári útfelújítás – Bűdi városrész becsült érték (nettó értékben) 25.704.000 Ft

Összesen: nettó 204.000.000 Ft

Ajánlatkérő az eljárást megindító felhívásban úgy rendelkezett, hogy a Kbt. 81. § (5) bekezdése alapján az ajánlatok bírálatát az ajánlatok értékelését követően végzi el, csak az értékelési sorrendben legkedvezőbb, - jelen esetben egyetlen – ajánlattevő tekintetében.

A Bírálóbizottság az eljárást megindító felhívásban foglalt értékelési szempontok alapján értékelte az ajánlatot, és megállapította, hogy az értékelési szempontokra figyelemmel a **legmagasabb értékelési pontszámot a Magyar-Útépítő Kft. (4244 Újfehértó, Németh L. u. 26.) kapta valamennyi részajánlat tekintetében.**

Az ajánlat tekintetében **hiánypótlási eljárás lefolytatása** vált szükségessé, a hiánypótlási felhívásban foglaltakat **ajánlattevő határidőben teljesítette.**

**Ajánlati ár:**

1. **rész: nettó 62.129.905 Ft.**
2. **rész: nettó 114.721.548 Ft.**
3. **rész: nettó 24.563.528 Ft.**

**Összesen: nettó 201.414.981 Ft.**

A 2. részajánlat esetében az ajánlati ár meghaladja a rendelkezésre álló fedezet összegét, de a **fedezet összességében elegendő a kivitelezés megvalósítására.**

**A Bírálóbizottság az alábbi szakvéleményt adta:**

Javasolja az „Útfelújítási munkák ellátása Tiszavasváriban” tárgyú közbeszerzési eljárás **eredményessé nyilvánítását**.

Javasolja a **Magyar-Útépítő Kft. ajánlattevő ajánlatát érvényessé nyilvánítani**.

Kérem a Tisztelt Képviselő-testületet, hogy a fentiek alapján a **közbeszerzési** **eljárás eredményéről** - a határozat-tervezeteknek megfelelően - döntést hozni szíveskedjen.

Tiszavasvári, 2019. szeptember 27.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…./2019. (IX.30.) Kt. számú**

**határozata**

#### Belterületi út- és járdafejlesztés megvalósítása érdekében közbeszerzési eljárás eredményéről

#### Tiszavasvári Város Önkormányzata Képviselő-testülete „*Belterületi út- és járdafejlesztés megvalósítása érdekében közbeszerzési eljárás eredményéről*” című előterjesztéssel kapcsolatban az alábbi határozatot hozza:

1. A **Magyar-Útépítő Kft**. (4244 Újfehértó, Németh L. u. 26.) ajánlatát **érvényesnek nyilvánítja.**
2. Megállapítja, hogy az eljárást megindító felhívásban meghatározott értékelési szempontok alapján a legkedvezőbb, gazdaságilag legelőnyösebb, érvényes ajánlatot a **Magyar-Útépítő Kft**. (4244 Újfehértó, Németh L. u. 26.) adta.
3. Megállapítja, hogy a **közbeszerzési eljárás eredményes.**
4. A **Magyar-Útépítő Kft**.-t (4244 Újfehértó, Németh L. u. 26.) hirdeti ki **az eljárás nyertesének**.
5. Felhatalmazza a polgármestert, hogy

- kösse meg a vállalkozási szerződést a **Magyar-Útépítő Kft**.-vel **nettó 201.414.981 Ft. összegben,**

- gondoskodjon az Ajánlattevők döntésről való tájékoztatásáról.

**Határidő:** azonnal **Felelős:** Szőke Zoltán polgármester