**ELŐTERJESZTÉS**

Tiszavasvári Város Önkormányzata Képviselő-testületének

**2019. szeptember 30-án** tartandó rendes testületi ülésére

**Az előterjesztés tárgya:** **A fogyatékos személyek otthonára vonatkozó 2019. évi többletfinanszírozási igény kezdeményezéséről**

**Melléklet:** -

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna Igazgatási és Szociálpolitikai Osztályvezető

**Ügyiratszám:** TPH/510/2019.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30 pont |
| Szociális és Humán Bizottság | SZMSZ 5. melléklet 1.9. pont |
|  |  |

**Az ülésre meghívni javasolt szervek, személyek:**

|  |  |
| --- | --- |
|  |  |
| Nácsáné dr. Kalán Eszter Hajnalka  Kornisné Központ intézményvezető | [szeszk@gmail.com](mailto:szeszk@gmail.com) |
| Városi Kincstár Tiszavasvári, Huri-Szabó Szilvia igazgató | [huri.szaboszilvia@varosikincstar.t-online.hu](mailto:huri.szaboszilvia@varosikincstar.t-online.hu) |
|  |  |

Egyéb megjegyzés:

nincs……………………………………………………………………………………………

Tiszavasvári, 2019. szeptember 23.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A fogyatékos személyek otthonára vonatkozó 2019. évi többletfinanszírozási igény kezdeményezéséről**

**Tisztelt Képviselő-testület!**

**I.** Tiszavasvári Város Önkormányzata Képviselő-testülete a **„Fogyatékos személyek otthonának 2019. évi finanszírozása, nyilatkozat szerződéses összeg elfogadásáról, szerződéskötési szándékról”** szóló **258/2019. (VII.10.) Kt. számú** határozatával az alábbiakról döntött:

*„A Szociális és Gyermekvédelmi Főigazgatóság (a továbbiakban: SZGYF) SZGYF-IKT/3682-5/2019. számú megkeresésére, a Kornisné Liptay Elza Szociális és Gyermekjóléti Központ (a továbbiakban: Kornisné Központ) 4440 Tiszavasvári, Vasvári Pál u. 87. sz. alatti intézmény által – ellátási szerződés keretében állami feladatként – működtetett fogyatékos személyek részére nyújtott bentlakásos ellátás finanszírozása vonatkozásában - az SZGYF szerződéskötési ajánlatára - az alábbiak szerint nyilatkozik:*

*Kifejezi szerződéskötési szándékát - az SZGYF fenti hivatkozási számú szerződéskötési ajánlatára - a 2019. január 1. - 2019. december 31. napjáig terjedő finanszírozási időszakra működési támogatásként meghatározott 95 956 909 Ft. azaz kilencvenötmillió-kilencszázötvenhatezer-kilencszázkilencezer forint szerződési összegre, azzal, hogy megvizsgálja – egyeztetve Városi Kincstárral – a többletfinanszírozási igény benyújtásának lehetőségét.”*

II. Az SZGYF-el folytatott további egyeztetés során - a szükséges mellékletek megküldését követően – **aláírásra került mind a jelzőrendszeres házi segítségnyújtás, mind a fogyatékos személyek otthona vonatkozásában is a 2019. évi a támogatási szerződés az eredeti finanszírozási összeggel, melyeket a képviselő-testület a 272/2019. (VII.25.) Kt. sz. határozatával utólag jóváhagyott.**

III. **A jelzőrendszeres házi segítségnyújtást feladat esetén** már korábban döntött a képviselő-testület többlettámogatási igény kezdeményezéséről - **97/2019. (III.28.) Kt. határozat -** , melyet a Főigazgatóság részére meg is küldtem. Tájékoztatom a Tisztelt Képviselő-testületet, ezen támogatás első körben elutasításra került, de a Szociális és Gyermekvédelmi Főigazgatóság kérésére **ez ismételten benyújtásra került 2019. szeptember 11. napján 2.658.400 Ft többletfinanszírozási igényre.**

IV: **A fogyatékos személyek ellátása esetében a többletfinanszírozási összegről** egyeztetés történt a Városi Kincstár vezetőjével, gazdasági vezetőjével és a Kornisné Központ vezetőjével is.

**A 2019. évre megkötött ESZ-009/0-2019. sz. megállapodás IV. pontja az alábbiakat tartalmazza:**

Ellátottak száma:

2019. január 1.-február 4. 94 fő

2019. február 5.-december 31. 69 fő

Egy ellátott után járó támogatás összege:

2019. január 1.-február 4. 128.875 Ft/fő/év

2019. február 5.-december 31. 1.215.111 Ft/fő/év

**2019. évi összes támogatás: 95.956.909 Ft**

**A Városi Kincstár kimutatása és tájékoztatása alapján a fogyatékos ellátás 2019. évi finanszírozási összetétele 2019. évben az alábbiak szerint prognosztizálható:**

* **állami támogatás összege: 1.711.569 Ft/fő/év, melyből**
  + az SZGYF támogatása 1.343.986 Ft/fő/év
  + egyéb állami bértámogatások 367.583 Ft/fő/év
* **ellátási díj bevétel 822.276 Ft/fő/év**
* **önkormányzati saját erő 594.212 Ft/fő/év**

A Városi Kincstár gazdasági vezetője számításai alapján a fogyatékos ellátáson a 2019. évi önköltség összege 3.128.057 Ft/fő/év.

Az önköltség előző évhez viszonyított emelkedésének egyik oka a minimálbér és a garantált bérminimum emelkedése, mely mind az intézményi, mind a kincstári dolgozókat érintette, a támogatott bérelemek emelkedése, továbbá az élelmezési nyersanyagnorma és egyéb kiadások emelkedése. Az Önkormányzatnak a tavalyi évben is jelentős összeggel kellett kiegészítenie a feladat finanszírozását, ezért a tavalyi évben el nem számolt bérköltség, a január 1-től bevezetett béremelkedés hatása, valamint a járulékcsökkenés várható hatásának figyelembevételével kívánjuk megalapozni a többletigény benyújtását.

Az összes önkormányzati saját erő igénylésének azért nincs indokoltsága, mert vannak olyan kiadások, amelyek a szerződés értelmében nem számolhatók el a támogatás terhére (pld. rehabilitációs hozzájárulás, munkábajárás költségtérítése, reprezentációs kiadások, táppénz hozzájárulás, olyan bérelemek, melyek nem kötelezőek, konyhások pótléka, keresetkiegészítések, egyéb pótlékok, valamint a dologi kiadások között is vannak el nem ismert költségek).

**Az előzetes számítások alapján javaslom, hogy kezdeményezze az önkormányzat az egy főre jutó támogatási összeg 475.360 Ft-tal történő emelését, tehát az alapszerződésben meghatározott 95.956.909 Ft emelését 129.901.304 Ft-ra, vagyis kezdeményezze 33.944.395 Ft többletigény finanszírozását.**

Fentiek alapján kérem a tisztelt képviselő-testületet, hogy az előterjesztést megtárgyalni, a határozat-tervezetet elfogadni szíveskedjen.

Tiszavasvári, 2019. szeptember 23.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**…../2019. (IX. ….) Kt. számú**

**határozata**

**A fogyatékos személyek otthonára vonatkozó 2019. évi többletfinanszírozási igény kezdeményezéséről**

Tiszavasvári Város Önkormányzata Képviselő-testülete „**A fogyatékos személyek otthonára vonatkozó 2019. évi többletfinanszírozási igény kezdeményezéséről”** szóló előterjesztéssel kapcsolatban az alábbi határozatot hozza:

1. **Szociális és Gyermekvédelmi Főigazgatóság** (székhely: 1132 Budapest, Visegrádi u. 49. adószám: 15802107-2-41, képviseli : Benedek István Zsolt főigazgató) és **Tiszavasvári Város Önkormányzata** (székhely: 4440 Tiszavasvári, Városháza tér 4. szám, adószám: 15732468-2-15, bankszámla száma: 11744144-15404761, képviseli: Szőke Zoltán polgármester) közötti, a **fogyatékos személyek otthonára vonatkozó, 2019. évre megkötött ESZ-009/0-2019. sz. feladat-ellátási szerződést az alábbiakban kezdeményezi módosítani:**

**Kezdeményezi az alapszerződésben meghatározott egy főre jutó támogatási összeg 475.360 Ft-tal történő emelését, tehát az alapszerződésben meghatározott 95.956.909 Ft emelését 129.901.304 Ft-ra, vagyis kezdeményezi 33.944.395 Ft többletigény finanszírozását.**

1. Felkéri a polgármestert, hogy a kezdeményezést küldje meg a Szociális és Gyermekvédelmi Főigazgatóság részére.
2. Felhatalmazza a polgármestert, hogy többlettámogatási igény pozitív elbírálása esetén a feladatellátási szerződés módosítását írja alá.

**Határidő:** azonnal illetve esedékességkor **Felelős:** Szőke Zoltán polgármester