**ELŐTERJESZTÉS**

Tiszavasvári Város Önkormányzata Képviselő-testületének

2019. szeptember 30-án tartandó ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/1259-4/2019.

A napirend előterjesztője: Szőke Zoltán polgármester

Az előterjesztést készítette: Ládi Zsanett köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2019. szeptember 23.

**Ládi Zsanett**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

**Tisztelt Képviselő-testület!**

A lejárt határidejű határozatok végrehajtásáról az alábbiakban számolok be:

**300/2018.(XI.22.) Kt. számú és 275/2019.(VII.25.) Kt. számú határozatok:**

A Képviselő-testülete döntött a Rojkó-Med Kft. járóbeteg feladatellátásával kapcsolatos használati szerződés módosításáról, valamint hozzájárult, hogy Dr. Rojkó László I. számú felnőtt háziorvosi feladatok ellátását két telephelyen – a Tiszavasvári, Kabay J. u. 21. szám és a Vasvári Pál u. 6. szám alatt – lássa el. A használati szerződés módosító okiratot aláírtam, a két telephelyen történő háziorvosi feladatellátás miatt szükségessé vált feladatellátási szerződésmódosítást képviselő-testület elé terjesztettem. A testületi döntést követően a feladatellátási szerződést aláírtam és továbbítottam az ügyvezető részére.

**181/2019.(V.30.) Kt. számú határozat:**

Tiszavasvári Város Önkormányzata Képviselő-testülete döntött az Önkormányzatot és intézményeit érintő 2018. évi belső ellenőrzési tevékenységgel kapcsolatban. A Képviselő-testület elfogadta, hogy 2018.évben az Önkormányzat belső ellenőre személyes okok miatt nem tudott munkát végezni.

**182/2019.(V.30.) Kt. számú határozat:**

Tiszavasvári Város Önkormányzata Képviselő-testülete döntött a Kossuth u. - Ifjúság u. kereszteződésben létesítendő 2 db gyalogátkelőhely megvalósításához szükséges hitel felvételéről a határozat mellékletét képező kölcsönszerződésben foglaltak szerint. A felvenni kívánt hitel összege 18.000.000 Ft, melyre az OTP Bank Nyrt. tett ajánlatot. A Kormányengedély iránti kérelem elkészült 2019. június 25. napján. A kérelemhez szükséges nyilatkozatokat megtettem a Magyar Államkincstár nyíregyházi Igazgatósága, illetve az OTP Bank Nyrt. képviselői felé. A határozatban foglaltakról az ajánlattevő pénzintézetet tájékoztattam.

**183/2019.(V.30.) Kt. számú határozat:**

Tiszavasvári Város Önkormányzata Képviselő-testülete a Nyírvidék Képző Központ Közhasznú Nonprofit Kft. (továbbiakban: Kft.) 2018. évi egyszerűsített éves beszámolóját 51.212 eFt eszköz és azzal egyező forrás végösszeggel, illetve 379 eFt adózott eredménnyel, az előterjesztett tartalommal elfogadta, hozzájárult az adózott eredmény eredménytartalékba történő helyezéséhez. A Kft. 2019. május 30.-án megtartott taggyűlésén egy általam felhatalmazott személy vett részt, aki a Kft. 2018. évi beszámolóját elfogadta. A határozatról a Kft. ügyvezetőjét tájékoztattam.

**184/2019.(V.30.) Kt. számú határozat:**

Tiszavasvári Város Önkormányzata Képviselő-testülete döntött a Nyírvidék Képző Központ Közhasznú Nonprofit Kft. (továbbiakban: Kft.)ügyvezetője részére történő felmentvény megadásáról, mely felmentvény igazolja, hogy az ügyvezető 2018. évben a munkáját a törvényi és alapszabályi elvárásokhoz képest megfelelően végezte, tevékenységét a Társaság érdekeinek elsődlegességét szem előtt tartva törvényesen végezte. A 2019. május 30.-án megtartott taggyűlésen Tiszavasvári Város Önkormányzata tulajdonosi álláspontját egy általam felhatalmazott személy képviselte, aki hozzájárult a felmentvény megadásához. A határozatról a társaság ügyvezetőjét tájékoztattam.

**185/2019.(V.30.) Kt. számú határozat:**

Tiszavasvári Város Önkormányzata Képviselő-testülete a Hajdúkerületi és Bihari Víziközmű Szolgáltató Zrt. (továbbiakban: Zrt.) 2018. évi éves beszámolóját 1.005.757 eFt eszköz és azzal egyező forrás végösszeggel 2.579 eFt adózott eredménnyel a melléklet szerinti tartalommal elfogadta. A testület támogatta az eredménytartalék összegének az adózott eredmény összegével történő csökkentését. Szintén a határozat mellékletét képező 2019. évi üzleti terv is elfogadásra került. Jelen határozatról a Zrt. vezérigazgatóját, illetve a tiszavasvári üzemigazgatót tájékoztattam.

**186/2019. (V.30.) Kt. számú határozat:**

A fenti határozattal a képviselő-testület elfogadta a módosításokkal egységes szerkezetbe foglalt közbeszerzési szabályzatot.

**187/2019.(V.30.) Kt. számú határozat**

Ezen határozattal módosításra került a védőnői ellátás biztosítása érdekében Szorgalmatos Község Önkormányzatával kötött együttműködési megállapodás. A megállapodást aláírtam, a döntésről tájékoztattam az érintetteket.

**212/2019.(VI.26.) Kt. számú határozat:**

Tiszavasvári Város Önkormányzata Képviselő-testülete döntött a Tiva-Szolg Nonprofit Kft. (továbbiakban: Kft.) 2019. évi üzleti tervéről. Az üzleti terv már az Önkormányzat gazdasági társaságai egybevonását követően készült el, melynek alapján a Kft. 2019. évi működési célú támogatása 91.689.242 Ft. Jelzett támogatás magában foglalja a korábbi Tiszavasvári Egészségügyi Szolgáltató Közhasznú Nonprofit Kft. még fennmaradó, fel nem használt 6.162.678 Ft összegű működési célú támogatását is. A Kft. üzleti terve a határozat mellékletében szereplő tartalommal elfogadásra került. A határozatról a Kft. ügyvezetőjét tájékoztattam.

**214/2019.(VI.26.) Kt. számú határozat:**

Tiszavasvári Város Önkormányzata Képviselő-testülete döntött a Nyírségi Szakképzés-szervezési Közhasznú Nonprofit Kft. (továbbiakban: Kft.) „végelszámolás alatt” végelszámolási eljárásának befejezetté nyilvánításával kapcsolatban. A Képviselő-testület elfogadta a határozat mellékletében szereplő, a Kft. végelszámolója részéről elkészített zárójelentést. A Kft. 2019. június 28.-án megtartott taggyűlésén Tiszavasvári Város Önkormányzata tulajdonosi álláspontját egy általam felhatalmazott személy képviselte, aki igen szavazatával jóváhagyta a Nyírségi Szakképzés-szervezési Közhasznú Nonprofit Kft. „végelszámolás alatt” végelszámolási eljárásának befejezetté nyilvánítását, illetve az ezzel kapcsolatos zárójelentést. A végelszámolási eljárás 2019. augusztus 7. napjával befejeződött. A határozatról a társaság ügyvezetőjét és végelszámolóját tájékoztattam.

**215/2019.(VI.26.) Kt. számú határozat:**

Tiszavasvári Város Önkormányzata Képviselő-testülete döntött a Nyírvidék Képző Központ Közhasznú Nonprofit Kft. (továbbiakban: Kft.) törvényes működésével kapcsolatosan. Jóváhagyta a testület a Kft. könyvvizsgáló személyének megválasztását és díjazását, továbbá a Felügyelő Bizottsági tagok személyének a megválasztását és azok díjazását. A határozat mellékletében foglaltak szerint a testület ugyanakkor elfogadta a Kft. módosított Szervezeti és Működési Szabályzatát, melyre a Kft. személyi struktúrájának, és egyes feladatok összevonása miatt volt szükség. A Kft. 2019. június 28.-án megtartott taggyűlésén Tiszavasvári Város Önkormányzata tulajdonosi álláspontját egy általam felhatalmazott személy képviselte. A határozatban foglaltakról a Kft. ügyvezetőjét tájékoztattam.

**216/2019.(VI.26.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Sportegyesület be/SFP-06303/2018/MKSZ, illetve a be/SFP-23338/2018/MLSZ számú TAO pályázata felhalmozási önerejének biztosításához szükséges, 4.066.909 Ft összegű hitel felvételéről. A határozatban rögzítésre kerültek a nyertes pénzintézet, azaz az OTP Bank Nyrt. által kínált hitelkondíciók. A Magyarország gazdasági stabilitásáról szóló 2011. évi CXCIV. törvényben foglaltak szerint a hitel felvételéhez nem szükséges a Kormány előzetes engedélyének a megszerzése. A kölcsönszerződés megkötéséhez a szükséges nyilatkozatokat megtettem, a dokumentumokat benyújtottam. A kölcsönszerződés előkészítés alatt áll, ugyanis a Sportegyesület által ígért építési engedély még nem áll rendelkezésünkre. Amint az a rendelkezésünkre fog állni, akkor fog megtörténni a szerződéskötés. A határozatról az ajánlattevő pénzintézetet tájékoztattam.

**231/2019.(VI.26.) Kt. számú és 232/2019.(VI.26.) Kt. számú határozatok:**

Elfogadásra került az Egyesített Közművelődési Intézmény és Könyvtár szervezeti egységének (Könyvtár) 2018. évi szakmai beszámolója és 2019. évi munkaterve. A döntésekről tájékoztattam a könyvtár vezetőjét.

**233/2019.(VI.26.) Kt. számú határozat:**

A testület döntött az Egyesített Közművelődési Intézmény és Könyvtár, Városi Könyvtár intézményegységének 2019. július 8.- 2019. augusztus 2. napja közötti zárva tartásáról. A döntésről tájékoztattam a könyvtár vezetőjét.

**234/2019.(VI.26.) Kt. számú és 235/2019.(VI.26.) Kt. számú határozat:**

Fenti határozatokkal döntött a testület, hogy a 2019/2020-as nevelési évben 15 óvodai csoport indítását engedélyezi és minden óvodai csoport esetében engedélyezte a maximális csoportlétszám 20%-al való túllépését. A döntésekről tájékoztattam az intézmény vezetőjét.

**240/2019. (VI.26.) Kt. számú határozat:**

# A fenti határozattal a képviselő-testület a TSE elnöke által a 2018/19-es bajnoki évadra vonatkozó használati szerződés alapján készített beszámolót elfogadta, továbbá hozzájárult a Tiszavasvári Város Önkormányzata tulajdonában lévő tiszavasvári 2438 hrsz-ú, a valóságban 4440 Tiszavasvári, Fehértói u. 2/b. szám alatt található Sporttelep megnevezésű ingatlanra vonatkozóan, a TSE és a Városi Kincstár között létrejövő, ingyenes használati jogot biztosító szerződés megkötéséhez.

**269/2019.(VII.25.) Kt. számú határozat:**

A képviselő-testület elfogadta a Tiszavasvári Egyesített Óvodai Intézmény 2018/2019-es nevelési évről szóló beszámolóját. A testület döntéséről tájékoztattam az intézmény vezetőjét.

**270/2019.(VII.25.) Kt. számú határozat:**

A képviselő-testület elfogadta a Magiszter Alapítványi Óvoda, Általános Iskola, Szakgimnázium, Szakközépiskola és Alapfokú Művészeti Iskola Tiszavasvári Tagintézménye 2018/2019-es nevelési évről szóló beszámolóját. A testület döntéséről tájékoztattam az intézmény vezetőjét.

**278/2019.(VII.25.) Kt. számú 279/2019.(VII.25.) Kt. számú és 280/2019.(VII.25.) Kt. számú határozatok:**

Ezen határozatokkal a képviselő-testület a TIVA-SZOLG Kft. 2018-ban - a köztemetőben és a közfoglalkoztatás terén – végzett munkájáról szóló beszámolót fogadta el. Elfogadta továbbá a Kft. általános célú átvilágításának eredményére készített intézkedési tervet. A döntésekről írásban tájékoztattam az ügyvezetőt.

**283/2019.(VII.25.) Kt. számú határozat:**

Elfogadta a testület Tiszavasvári Város Önkormányzata, a Tiszavasvári Polgármesteri Hivatal és a Szabolcs-Szatmár-Bereg Megyei Kormányhivatal közötti XVI-B-09/00617-2/2012. iktatószámú járási alap-megállapodás módosítását, melyet aláírtam.

**284/2019.(VII.25.) Kt. számú határozat:**

A Schönherz Zoltán és a Kunfi Zsigmond utcák nevére vonatkozó törvényességi felhívást tárgyalta meg a képviselő-testület és elfogadta a jelzésre vonatkozó válaszlevelet, melyet a nemzeti jogszabálytár elektronikus felületén megküldtem a Kormányhivatal részére.

**285/2019.(VII.25.) Kt. számú és 286/2019.(VII.25.) Kt. számú határozatok:**

A képviselő-testület elfogadta a Települési Értéktár Bizottság 2019. év I. félévi munkájáról szóló beszámolót, valamint új tagot választott a Bizottságba. A testület döntéséről tájékoztattam a bizottság elnökét, valamint az új tagot is a megválasztásáról.

**293/2019.(VII.25.) Kt. számú határozat:**

A Polgármesteri Hivatal 2018-as munkájáról szóló beszámoló került elfogadásra fenti határozattal. Tájékoztattam a jegyzőt, jövőre ismételten terjessze a Hivatal működéséről és tevékenységéről szóló beszámolót a képviselő-testület elé.

**303/2019.(VII.25.) Kt. számú határozat:**

Önkormányzati képviselővel kapcsolatban hozott döntést a testület, hogy nem indít a képviselő ellen méltatlansági eljárást, tekintettel arra, hogy annak törvényi feltételei nem adottak. A döntésről tájékoztattam a képviselőt.

**329/2019. (IX.16.) Kt. sz. határozat:**

A testület döntött arról, hogy meg kívánja valósítani a „Vidékfejlesztési Program eredményeinek népszerűsítése” megnevezésű nyertes pályázatból a „Sporttal a vidékért” programot. A program megvalósításhoz szükséges bruttó 939.800 Ft összegű fedezet a költségvetésben biztosításra került. a pályázat elszámolásához szükséges TEAOR 8413 - üzleti élet szabályozása, hatékonyságának növelése megnevezésű tevékenységi kód az önkormányzat törzskönyvi kivonatába felvételre került.

**330/2019. (IX.16.) Kt. sz. határozat:**

A testület a Tiva-Szolg Kft. könyvvizsgálójának az EXPERTUS-AUDIT KFT.-t választotta meg. Az alapító okirat módosítását aláírtam és a döntésről tájékoztattam a Kft. ügyvezetőjét.

**331/2019. (IX.16.) Kt. sz. határozat:**

A Vasvári Pál Múzeum téli nyitva tartási idejének módosításáról döntött a testület. A döntésről tájékoztattam az intézmény vezetőjét.

# Tiszavasvári, 2019. szeptember 23.

# 

# 

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (IX.30.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

300/2018.(XI.22.) Kt. számú határozat

181/2019.(V.30.) Kt. számú határozat

182/2019.(V.30.) Kt. számú határozat

183/2019.(V.30.) Kt. számú határozat

184/2019.(V.30.) Kt. számú határozat

185/2019.(V.30.) Kt. számú határozat

186/2019. (V.30.) Kt. számú határozat

187/2019. (V.30.) Kt. számú határozat

212/2019.(VI.26.) Kt. számú határozat

214/2019.(VI.26.) Kt. számú határozat

215/2019.(VI.26.) Kt. számú határozat

216/2019.(VI.26.) Kt. számú határozat

231/2019. (VI.26.) Kt. számú határozat

232/2019. (VI.26.) Kt. számú határozat

233/2019. (VI.26.) Kt. számú határozat

234/2019. (VI.26.) Kt. számú határozat

235/2019. (VI.26.) Kt. számú határozat

240/2019. (VI.26.) Kt. számú határozat

269/2019. (VII.25.) Kt. számú határozat

270/2019. (VII.25.) Kt. számú határozat

275/2019. (VII.25.) Kt. számú határozat

278/2019. (VII.25.) Kt. számú határozat

279/2019. (VII.25.) Kt. számú határozat

280/2019. (VII.25.) Kt. számú határozat

283/2019. (VII.25.) Kt. számú határozat

284/2019. (VII.25.) Kt. számú határozat

285/2019. (VII.25.) Kt. számú határozat

286/2019. (VII.25.) Kt. számú határozat

293/2019. (VII.25.) Kt. számú határozat

303/2019. (VII.25.) Kt. számú határozat

329/2019. (IX.16.) Kt. számú határozat

330/2019. (IX.16.) Kt. számú határozat

331/2019. (IX.16.) Kt. számú határozat

végrehajtásáról szóló beszámolót elfogadja.